Kuulemismenettelystä vastaavan neuvonantajan loppukertomus (1)

Elokuviin liittyvät kauppatavarat

(AT.40433)

(2020/C 133/07)

Päätösluonnos on osoitettu yrityksille Comcast Corporation, NBCUniversal LLC, NBCUniversal Media LLC, Universal Studios Licensing LLC, Universal Studios Limited, DreamWorks Animation UK Limited, DreamWorks Animation Publishing LLC, DreamWorks Animation LLC, DreamWorks Animation Licensing LLC ja Universal Pictures (Shanghai) Trading Company Limited, jäljempänä ’yritykset, joille päätös on osoitettu’, kun taas yritys, joka koostuu näistä yrityksistä, joille päätös on osoitettu, on jäljempänä ’Universal’. Siinä katsotaan, että Universal on rikkonut SEUT-sopimuksen 101 artiklaa ja ETA-sopimuksen 53 artiklaa soveltamalla ja panemalla täytäntöön ETA-alueella useita sopimuksia ja/tai yhdenmukaistettuja menettelytapoja, joilla rajoitetaan lisensoitujen tavaroiden myyntiä eri alueilla ja asiakasryhmissä sekä verkon ulkopuolella että verkossa.

Komissio aloitti 14. kesäkuuta 2017 antamallaan päätöksellä asetuksen (EY) N:o 773/2004 (2) 2 artiklan 1 kohdassa tarkoitetun menettelyn, joka kohdistuu yritykseen Comcast Corporation ja kaikkiin sen määräysvallassa suoraan tai välillisesti oleviin oikeushenkilöihin. Lisäksi komissio antoi 29. marraskuuta 2019 toisen päätöksen menettelyn aloittamisesta kyseisen asetuksen 2 artiklan 1 kohdan mukaisesti. Tämä menettely kohdistuu muihin yrityksiin, joille päätös on osoitettu.

vahvistus siitä, että yrityksille, joille päätös on osoitettu, on annettu riittävät mahdollisuudet tutustua todisteisiin, jotka tukevat mahdollisia väitteitä, ja kaikkiin muihin komission asiakirja-aineistossa oleviin asiakirjoihin ja että ne eivät aio pyytää uutta pääsyä asiakirja-aineistoon tai tulla kuulluksi uudelleen suullisessa kuulemisessa, ellei komissio jätä ottamatta huomioon niiden sovintoehdotusta väitetiedoksiannossa ja päätöksessä.

vahvistus siitä, että yritykset, joille päätös on osoitettu, ovat saaneet riittävästi tietoja väitteistä, joiden esittämistä komissio harkitsi niitä vastaan, ja että niille on annettu riittävä mahdollisuus esittää näkemyksensä komissiolle; ja

(5)

Päätösluonnoksessa esitetty kilpailusääntöjen rikkominen vastaa sovintoehdotuksessa myönnettyjä rikkomisia, ja asetettu sakko on sovintoehdotuksessa hyväksytyn sakon mukainen. Sakon perusmäärää, joka olisi määrätty muussa tapauksessa, alennetaan 30 prosenttia sillä perusteella, että Universal on tehnyt komission kanssa tehokasta ja oikea-aikaista yhteistyötä, joka ylittää sen oikeudellisen velvoitteen seuraavasti: se on i) myöntänyt, että toiminnalla on rikottu SEUT-sopimuksen 101 artiklaa ja ETA-sopimuksen 53 artiklaa, ja toimittanut komissiolle lisätodisteita, jotka ovat tietyssä määrin parantaneet komission kykyä todistaa rikkominen, ja luopunut tietyistä menettelyllisistä oikeuksista, jotka ovat johtaneet hallinnollisiin tehokkuusetuihin; ii) antanut ohjeita kilpailulainsäädännön mukaisista käytännöistä Universalin Euroopan talousalueelle sijoittautuneille työntekijöille ja muuttanut mallisopimusta; ja iii) lähettänyt syyskuussa 2019 kaikille lisenssinsaajille kirjeen, jossa selvennetään, miten kauppatavaroita koskevia lisenssisopimuksia on tulkittava ja miten ne on pantava täytäntöön.